Държавен вестник, бр. 88, 2023 г., стр. 25

БРОЙ  88	
Д Ъ Р Ж А В Е Н  В Е С Т Н И К 	
СТР.  25  
МИНИСТЕРСКИ СЪВЕТ
ПОСТАНОВЛЕНИЕ № 195 
ОТ 17 ОКТОМВРИ 2023 Г.
за приемане на Наредба за оформяне, пода-
ване и разглеждане на заявки за патенти за 
изобретения и полезни модели
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредбата за 
оформяне, подаване и разглеждане на заявки 
за патенти за изобретения и полезни модели.
Преходни и заключителни разпоредби
§ 1. Oтменя се Наредбата за оформяне, 
подаване и експертиза на заявки за патенти, 
приета с Постановление № 53 на Министер-
ския съвет от 2008 г. (ДВ, бр. 33 от 2008 г.).
§ 2. Производствата по заявки за патенти, 
които не са приключили до влизането в сила 
на наредбата по член единствен, се довър- 
шват при условията и по реда на отменената 
Наредба за оформяне, подаване и експертиза 
на заявки за патенти, приета с Постановление 
№ 53 на Министерския съвет от 2008 г.
§ 3. Производствата по заявки за регис-
трация на полезни модели, които не са при-
ключили до влизането в сила на наредбата 
по член единствен, се довършват по реда, 
предвиден в нея.
§ 4. Постановлението влиза в сила от деня 
на обнародването му в „Държавен вестник“.
Министър-председател:  
Николай Денков
Главен секретар на Министерския съвет:  
Ваня Стойнева
НАРЕДБА
за оформяне, подаване и разглеждане на 
заявки за патенти за изобретения и полезни 
модели
Г л а в а  п ъ р в а
ОБЩИ РАЗПОРЕДБИ
Предмет
Чл. 1. С наредбата се уреждат начинът на 
оформяне, редът за подаване и разглеждане в 
Патентното ведомство на заявки за патенти за 
изобретения и полезни модели, наричани по-
нататък „заявки“, подадени по реда на Закона 
за патентите и регистрацията на полезните 
модели (ЗПРПМ).
Подаване на заявка
Чл. 2. (1) Заявката, както и кореспонденци-
ята по нея се подават на място в Патентното 
ведомство, по пощата или чрез комуникаци-
онно средство, предаващо факсимиле, по факс 
или по електронен път чрез електронната поща 
на Патентното ведомство, Портала за елек-
тронни услуги на Патентното ведомство, ин-
формационната система за сигурно електронно 
връчване, поддържана от Министерството на 
електронното управление, като модул на Пор-
тала на електронното управление, по смисъла 
на Закона за електронното управление. При 
подаване на заявката по електронен път, както 
и на кореспонденцията по нея, те следва да са 
подписани с квалифициран електронен подпис.
(2) Когато заявката е подадена по факс или 
по електронен път, материалите по заявката 
се считат за получени, ако качеството им поз-
волява да се прочете заявлението за издаване 
на патент с идентификационните данни на 
заявителя, наименование на изобретението 
и приложено описание на изобретението или 
заявлението за регистрация на полезен модел 
с идентификационните данни на заявителя, с 
наименование на полезния модел, и приложени 
описание на полезния модел, чертежи и една 
или повече претенции.
(3) При подаване по факс или по елек-
тронен път без квалифициран електронен 
подпис и ако са изпълнени изисквания по 
ал. 2, датата на подаване се запазва, когато в  
14-дневен срок от първоначално получените 
документи до Патентното ведомство е изпратен 
техният оригинал, подписан с квалифициран 
електронен или саморъчен подпис.
(4) Когато срокът по ал. 3 не бъде спазен, 
за дата на подаване на документите по ал. 1, 
отговарящи на изискванията на ал. 2, се 
счита датата на постъпване на подписания 
с квалифициран електронен или саморъчен 
подпис техен оригинал.
(5) Официалният език, на който се подават 
заявките и на който се води кореспонденция-
та, е българският език. Всички документи в 
производството по заявката се представят на 
български език или с превод на български език.
Представителство
Чл. 3. (1) Заявката, както и кореспон-
денцията по нея се подават лично или чрез 
упълномощено лице по чл. 3, ал. 1 от ЗПРПМ, 
което следва да е адвокат или представител 
по индустриална собственост с правоспособ-
ност в областта на изобретенията и полезните 
модели, наричано по-нататък „пълномощник“. 
Заявката може да се подаде и чрез дружество 
или съдружие на представители по индустри-
ална собственост или на адвокати, наричано 
по-нататък „обединение“. Упълномощеният 
по заявката пълномощник или обединение 
следва да разполага с адрес за кореспонденция 
в Република България.
(2) Когато заявката, както и кореспонден-
цията по нея се подават от лица, които нямат 
постоянен адрес или не са установени в Репуб- 
лика България или в друга държава – членка 
на Европейския съюз, в държава – страна 
по Споразумението за Европейското иконо-
мическо пространство, или в Конфедерация